hy fi nds hy hy hy hy hy hy ru hy en hy hy hy hy hy hy hy hy hy en hy hy hy en hy hy en hy hy en hy hy en hy hy en hy hy en hy hy en hy
Խոշոր ու ողբերգական ավտովթար Երևանում. ճակատ-ճակատի բախվել են Mercedes-ն ու Nissan-ը. կա 2 զոհ. 6 վիրավորներից 2-ը երեխաներ են. ՖՈՏՈՌԵՊՈՐՏԱԺ, ՏԵՍԱՆՅՈՒԹ — NEWS GOOD TIME
OпyблиkoBaHo: 12.07.2019Pyбpиka: NEWS GOOD TIME
Վիրավորներին առաջինը օգնության են հասել քաղաքացիները, այնուհետև օպերատիվորեն դեպքի վայր ժամանած արտակարգ իրավիճակների նախարարության փրկարար ծառայության հրշեջ-փրկարարական ջոկատի փրկարարները հատուկ տեխնիկայի միջոցով ավտոմեքենաներից դուրս են բերել վիրավորներին։ Օպերատիվ են գործել Երևանի 1-03 շտապօգնության բժիշկների մի քանի հերթապահ խմբեր, ովքեր մինչև վիրավորներին հիվանդանոցներ տեղափոխելը, տեղում առաջին անհրաժեշտության օգնությունն են ցուցաբերել։
Օպերատիվորեն ժամանել են նաև Երևանի ճանապարհային ոստիկանության ծառայողները՝ Երևանի ՃՈ պետ Արման Հակոբյանի, ՃՈ պետի տեղակալ Դավիթ Ավագյանի գլխավորությամբ։ Վթարի մասին Երևանի ՃՈ օպերատիվ կառավարման կենտրոնի պատասխանատու հերթապահ Արմեն Հարությունյանը տեղեկություն փոխանցել է Ճանապարհային Ոստիկանության ճանապարհատրանսպորտային պատահարների գործերով հետաքննության և վարչական վարույթի իրականացման բաժանմունք, որտեղից ժամանել է հերթապահ խումբը՝ բաժանմունքի պետ Խաչիկ Սամվելյանի, հետաքննիչ Հովհաննես Սարգսյանի գլխավորությամբ։
Ֆոտոլրագրողը հայտնում է, որ վարորդներից Գուրգեն Ս.-ն Սուրբ Գրիգոր Լուսավորիչ բժշկական կենտրոնում ժամեր անց գիտակցության չգալով՝ մահացել է, իսկ նրա ուղևոր Ժորա Ա.-ն հիվանդանոց տեղափոխվելու ճանապարհին շտապօգնության ավտոմեքենայի մեջ գիտակցության չգալով՝ մահացել է։ Վիրավորներից Ռոզա, Լուսինե, Սմբատ Մ-երը տեղափոխվել են Սուրբ Գրիգոր Լուսավորիչ բժշկական կենտրոն, իսկ երեխաներ Ն. և Ա. Վ-երը տեղափոխվել են Իզմիրլյան բժշկական կենտրոն, որտեղ առաջինը բուժօգնություն ստանալուց հետո տեղափոխվել են Սուրբ Աստվածամայր բժշկական կենտրոն։
Դեպքի վայր են ժամանել նաև Հայաստանի քննչական կոմիտեի Երևան քաղաքի քննչական վարչության ճանապարհատրանսպոորտային հանցագործությունների քննության բաժնի պետ Արտաշես Վանյանը, պետի տեղակալ Սամվել Սամվելյանը։ Տեղում քննչական աշխատանքները ղեկավարել է նույն քննչական բաժնի հատկապես կարևոր գործերով ավագ քննիչ Արթուր Գասոյանը, ում կողմից փաստի առթիվ հարուցվել է քրեական գործ՝ ՀՀ քր. օր-ի 242 հոդվածի 3-րդ մասի (ճանապարհատրանսպորտային պատահար, որն անզգուշությամբ առաջացրել է 2 և ավելի մարդու մահ) հատկանիշներով։
Քննիչի հանձարարականով ավտոմեքենաները տեղափոխվել են Երևանի ՃՈ պահպանվող հատուկ տարածք։ Ոստիկանությունն ու քննչական բաժինը պարզում են վարորդների, մահացածների և վիրավորների ամբողջական ինքնությունը։ Ֆոտոլրագրողը հայտնում է նաև որ ըստ նախնական տեղեկությունների՝ վթարի մեղավորը եղել է Mercedes-ի վարորդը, ով մեծ արագությամբ ընթանալով՝ դուրս է եկել հանդիպակաց երթևեկելի գոտի և բախվել Nissan-ին. իսկ Nissan-ի մեջ եղել է մի ամբողջ ընտանիք, ովքեր մեկնում էին Վրաստան՝ ամառային հանգստի։ Ֆոտոլրագրողը հայտնում է նաև, որ վիրավորների՝ ավտոմեքենաներից դուրս բերելու աշխատանքները ղեկավարել են ԱԻՆ ՓԾ թիվ 15 փրկարարական ջոկատի փրկարարները՝ հերթափոխի պետ Սերգեյ Բիձյանի գլխավորությամբ։
Տեղում նաև վիրավորներին օգնություն են ցուցաբերել արտակարգ իրավիճակների նախարարության Փրկարար ծառայության աղետների բժշկության կենտրոնի ՊՈԱԿ օպերատիվ խումբը՝ հերթապահ բժշկի գլխավորությամբ։ Փրկարարները հոսանքազրկել են ավտոմեքենաները, փակել գազաբալոնների փականները, սահամանազատել տարածքն ու վերջում իրականացրել են ճանապարհի լվացման աշխատանքներ։ Ծանուցում. Ենթադրյալ հանցանքի մեջ կասկածվողը կամ մեղադրվողը համարվում է անմեղ, քանի դեռ նրա մեղավորությունն ապացուցված չէ ՀՀ քրեական դատավարության օրենսգրքով սահմանված կարգով` դատարանի` օրինական ուժի մեջ մտած դատավճռով:
Լուսանկարները և տեսանյութը՝ Գագիկ Շամշյանի © shamshyan.com
Ամբողջական հոդվածը կարող եք կարդալ այս հասցեով՝  https://shamshyan.com/hy/article/2019/07/12/1129745/
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: